บทที่ 5
สรุปผล อภิปรายผล และข้อเสนอแนะ

	การวิจัยครั้งนี้ เป็นการศึกษาเกี่ยวกับความคิดเห็นของประชาชนต่อการปฏิบัติงานของตำรวจ 
สถานีตำรวจภูธรเมยวดี จังหวัดร้อยเอ็ด ผู้วิจัยได้สรุปผลการวิจัยตามลำดับดังนี้

5.1	สรุปผลการวิจัย

	จากการศึกษาความคิดเห็นของประชาชนต่อการปฏิบัติงานของตำรวจสถานีตำรวจภูธรเมยวดี จังหวัดร้อยเอ็ด ผลการวิจัย พบว่า
		5.1.1	ผลการศึกษาระดับความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด
				จากการศึกษาพบว่า ระดับความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด โดยรวมอยู่ในระดับปานกลาง (=2.86) เมื่อจำแนกเป็นด้าน พบว่า อยู่ในระดับปานกลาง 3 ด้าน โดยเรียงลำดับค่าเฉลี่ยจากมากไปน้อย คือ ด้านงานจราจร (= 3.38) ด้านงานสืบสวน (= 2.94) และด้านงานสอบสวน (= 2.83) อยู่ในระดับน้อย 1 ด้าน คือ ด้านงานป้องกันและปราบปราม (= 2.31) ตามลำดับ
		5.1.2	ผลการศึกษาเปรียบเทียบความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด จำแนกตาม เพศ และ เขตเทศบาลที่อยู่อาศัย แตกต่างกัน
				5.1.2.1 	เปรียบเทียบความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด จำแนกตามสถานะเพศ โดยรวม แตกต่างกันอย่างมีนัยสำคัญทางสถิติที่ระดับ .05 เมื่อจำแนกเป็นรายด้าน ทั้ง4 ด้าน คือด้านงานป้องกันและปราบปราม ด้านงานสอบสวน ด้านงานสืบสวน และด้านงานจราจร แตกต่างกันอย่างมีนัยสำคัญทางสถิติที่ระดับ .05 
				5.1.2.2 	เปรียบเทียบความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด จำแนกตาม เขตเทศบาลตำบลที่อยู่อาศัย จำแนกตาม เขตเทศบาลตำบลที่อยู่อาศัย คือ เทศบาลตำบลเมยวดี เทศบาลตำบลชุมพร เทศบาลตำบลบุ่งเลิศ และ เทศบาลตำบลชมสะอาด แตกต่างกันอย่างมีนัยสำคัญทางสถิติที่ระดับ .05 เมื่อจำแนกเป็นรายด้าน พบว่า แตกต่างกันอย่างมีนัยสำคัญทางสถิติที่ระดับ .05 4 ด้าน คือ ด้านงานป้องกันและปราบปราม ด้านงานสอบสวน ด้านงานสืบสวน และด้านงานจราจร ซึ่งหมายความว่าจะต้องมีเทศบาลตำบลที่อยู่อาศัยอย่างน้อย 1 คู่ ที่มีการดำเนินงานปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด แตกต่างกัน ผู้วิจัยจึงทำการทดสอบเปรียบเทียบค่าเฉลี่ยรายคู่ต่อ โดยวิธีแอลเอสดี (LSD) แตกต่างกัน จำนวน 6 คู่ คือ เทศบาลตำบลเมยวดี เทศบาลตำบลชุมพร เทศบาลตำบลบุ่งเลิศ และเทศบาลตำบลชมสะอาด โดยที่เทศบาลตำบลเมยวดี มีความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด น้อยกว่า เทศบาลตำบลชุมพร เทศบาลตำบลบุ่งเลิศ และเทศบาลตำบลชมสะอาด 
		เทศบาลตำบลชุมพร เทศบาลตำบลบุ่งเลิศ และเทศบาลตำบลชมสะอาด โดยที่เทศบาลตำบลชุมพร มีความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด น้อยกว่า เทศบาลตำบลบุ่งเลิศ และเทศบาลตำบลชมสะอาด 
		เทศบาลตำบลบุ่งเลิศ และเทศบาลตำบลชมสะอาด เทศบาลตำบลบุ่งเลิศ และเทศบาลตำบลชมสะอาด โดยที่เทศบาลำตำบลบุ่งเลิศ มีความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด น้อยกว่า เทศบาลตำบลชมสะอาด
		5.1.3	สรุปข้อเสนอแนะเกี่ยวกับการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด โดยสรุป ดังนี้

				จากการศึกษาพบว่า ความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด มีข้อเสนอแนะ ดังนี้
					1.	ด้านงานป้องกันและปราบปราม คือ เจ้าหน้าที่ตำรวจควรมีมาตรการในการป้องกันอาชญากรรมให้ทันการก่อเหตุในปัจจุบันมากขึ้น เจ้าหน้าที่ควรดึงประชาชนในพื้นที่เข้ามาช่วยเป็นหูเป็นตาในการป้องกันและปราบปรามการก่อเหตุอาชญากรรม การปฏิบัติงานของเจ้าหน้าที่ตำรวจควรทำอย่างถูกต้อง เป็นธรรมให้ประชาชนมีความไว้เนื้อเชื่อใจ การปฏิบัติงานของเจ้าหน้าที่ตำรวจควรทำอย่างถูกต้อง เป็นธรรมให้ประชาชนมีความไว้เนื้อเชื่อใจ การทำงานของเจ้าหน้าที่ตำรวจควรยึดข้อเท็จจริง ระเบียบกฎหมายอย่างเคร่งครัด เจ้าหน้าที่ตำรวจควรมีมาตรการป้องกันเหตุต่าง ๆ ในการดูแลประชาชนอย่างทั่วถึง และเจ้าหน้าที่ตำรวจสามารถตรวจตา ดูแล ควบคุม ป้องกันเหตุอาชญากรรมต่อชีวิต ร่างกาย และทรัพย์สินของประชาชนได้อย่างมีประสิทธิภาพ
					2.	ด้านงานสอบสวน คือ เจ้าหน้าที่ตำรวจควรดำเนินกระบวนการยุติธรรม   ในการสอบสวนคดีต่าง ๆ อย่างตรงไปตรงมา ให้กับประชาชน เจ้าหน้าที่ตำรวจควรดำรงความยุติธรรม ในการสร้างความไว้ใจการปฏิบัติงานให้กับคู่กรณีฝ่ายต่าง ๆ และ เจ้าหน้าที่ตำรวจควรปฏิบัติงานด้วยความเสมอภาค เป็นกลางต่อประชาชนทุกฝ่าย
					3.	ด้านงานสืบสวน คือ ในการปฏิบัติงานของเจ้าหน้าที่ตำรวจควรสร้างกระบวนการสนับสนุน จากประชาชนให้ได้มากที่สุด และเจ้าหน้าที่ตำรวจควรเร่งรัดกระบวนการในการจับกุมผู้กระทำความผิดอย่างรวดเร็ว
					4.	ด้านงานจราจร คือ ควรให้ความสำคัญในการจัดระเบียบการจราจรให้เกิดความคล่องตัว ควรมีการบังคับใช้กฎหมายจราจรให้คลอบคลุมทั้งพื้นที่ และ เจ้าหน้าที่ตำรวจควรมีการจัดกิจกรรมให้ความรู้กฎหมายจราจรเพื่อลดอุบัติเหตุ

5.2	อภิปรายผล

	จากผลการวิจัย ความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด ผู้วิจัยอภิปรายตามข้อสรุป ดังนี้
		5.2.1	ระดับความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด โดยรวมอยู่ในระดับปานกลาง เมื่อจำแนกเป็นด้าน พบว่า อยู่ในระดับปานกลาง 3 ด้าน คือ ด้านงานจราจร ด้านงานสืบสวน และด้านงานสอบสวน อยู่ในระดับน้อย 1 ด้าน   คือ ด้านงานป้องกันและปราบปราม ตามลำดับ
				อาจเป็นได้ว่า ในการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด ได้มีการพัฒนาการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด อย่างเต็มที่เพื่อการบริการประชาชนอย่างสูงสุดตามนโยบายในการให้บริการประชาชนอย่างเท่าเทียมกัน                           ทั้งในด้านด้านงานจราจร ด้านงานสืบสวน และด้านงานสอบสวน แต่ด้วยภารกิจในการปฏิบัติงานของสถานีตำรวจภูธรเมยวดี จังหวัดร้อยเอ็ด เป็นพื้นที่ที่ครอบคลุมทั้งอำเภอ โดยมีเพียง 1 สถานีตำรวจภูธรเมยวดี ที่รับผิดชอบพื้นที่ และลักษณะของภูมิประเทศเป็นเขตรอยต่อเขตจังหวัด เป็นเขตทุรกันดาร ประกอบกับ มีจำนวนเจ้าหน้าที่ตำรวจที่ยังไม่เพียงพอ จึงทำให้การปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด ยังอาจไม่ทั่วถึงในพื้นที่พอ 
				ในส่วนด้านงานป้องกันและปราบปราม นั้นด้วยพื้นที่เขตรับผิดชอบของสถานีตำรวจภูธรเมยวดี จังหวัดร้อยเอ็ด เป็นเขตี่ราบ มีความทุรกันดาร ทำให้การเข้าถึงหรือการป้องกันและปราบปรามมีความยากมา จึงทำให้ระดับความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด อยู่ในระดับน้อย ผลการวิจัยสอดคล้องกับงานวิจัย สมเกียรติ สมพงษ์ (2536) ได้ศึกษาวิจัยเรื่อง ความพึงพอใจของประชาชนต่อการป้องกันและปราบปรามอาชญากรรมในเขตรับผิดชอบของสถานีตำรวจภูธรกิ่งอำเภอหนองสูง จังหวัดมุกดาหาร เพื่อสอบถามความพึงพอใจใน 5 ด้าน คือ ด้านการปฏิบัติหน้าที่ด้วยความเป็นธรรม ด้านการปฏิบัติหน้าที่ด้วยความเสมอภาค ด้านการปฏิบัติหน้าที่อย่างทันเวลา ด้านการปฏิบัติหน้าที่อย่างเพียงพอ และด้านการสร้างความสัมพันธ์กับชุมชน พบว่าประชาชนโดยภาพรวมและรายด้านมีความพึงพอใจต่อการปฏิบัติหน้าที่อยู่ในระดับปานกลาง
				ผลการวิจัยสอดคล้องกับงานวิจัย ศุวิทย์ สูติสงค์ (2547) ได้ศึกษาวิจัยเรื่อง ปัจจัยที่มีต่อความพึงพอในในการปฏิบัติงานของเจ้าหน้าที่ตำรวจชุดปราบปรามยาเสพติดในสังกัดตำรวจภูธรจังหวัดร้อยเอ็ด ผลการศึกษาวิจัยพบว่า ความพึงพอใจในการปฏิบัติงานของเจ้าหน้าที่ตำรวจชุดปราบปรามยาเสพติด ในสังกัดตำรวจภูธรจังหวัดร้อยเอ็ด อยู่ในระดับปานกลาง
				ผลการวิจัยสอดคล้องกับงานวิจัย	โกสินทร์ มั่นพรม (2550) ทำการวิจัยเรื่อง การศึกษาความพึงพอใจของประชาชนที่ใช้รถจักรยานยนต์เป็นพาหนะต่อการปฏิบัติงานของเจ้าหน้าที่ตำรวจจราจรสถานีตำรวจภูธรอำเภอพระนครศรีอยุธยาผลวิจัยพบว่า ประชาชนที่ใช้รถจักรยานยนต์เป็นพาหนะมีความพึงพอใจต่อการปฏิบัติงานของเจ้าหน้าที่ตำรวจสถานีตำรวจภูธรอำเภอพระนครศรีอยุธยาในภาพรวมอยู่ในระดับปานกลาง
				ผลการวิจัยสอดคล้องกับงานวิจัย ไมตรี เศษโถ (2550) ได้วิจัยเรื่อง ความคิดเห็นของประชาชนต่อการปฏิบัติงานของตำรวจสายตรวจในเขตเทศบาลตำบลสุวรรณภูมิ ตำบลสุวรรณภูมิ จังหวัดร้อยเอ็ด ผลการวิจัย พบว่า ความคิดเห็นของประชาชนต่อการปฏิบัติงานของตำรวจสายตรวจในเขตเทศบาลตำบลสุวรรณภูมิ ตำบลสุวรรณภูมิ จังหวัดร้อยเอ็ด อยู่ในระดับปานกลาง
				ผลการวิจัยสอดคล้องกับงานวิจัย ณัฐพงษ์ พลเวียง (2552, น. 76 - 78) ได้ศึกษาเรื่อง ปัจจัยที่มีความสัมพันธ์กับการปฏิบัติงานตามบทบาทหน้าที่ของตำรวจจราจรสถานีตำรวจภูธรธวัชบุรี อำเภอธวัชบุรี จังหวัดร้อยเอ็ด โดยรวมอยู่ในระดับปานกลาง
				ผลการวิจัยสอดคล้องกับงานวิจัย สุทธิพันธ์ อรัญญวาส (2552, น. 74 - 75) 
ได้ศึกษาเรื่อง ความพึงพอใจของผู้ใช้รถใช้ถนนในเขตเทศบาลเมืองร้อยเอ็ดต่องานจราจรสถานีตำรวจภูธรเมืองร้อยเอ็ด พบว่า โดยรวมและรายด้าน อยู่ในระดับปานกลาง
				ผลการวิจัยสอดคล้องกับงานวิจัย อนุชิต อาจหาญ (2559) ได้ศึกษาเรื่อง ความคิดเห็นของประชาชนที่มีต่อการปฏิบัติงานของเจ้าหน้าที่ตำรวจ สถานีตำรวจน้ำ 3 กองกำกับการ 10                    กองบังคับการตำรวจน้ำ ผลการวิจัยพบว่า ความคิดเห็นของประชาชนที่มีต่อการปฏิบัติงาน                      ของเจ้าหน้าที่ตำรวจสถานีตำรวจน้ำ 3 กองกำกับการ 10 กองบังคับการตำรวจน้ำพบว่า ปานกลาง

		5.2.2	ประชาชนที่มีเพศต่างกัน มีความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด จำแนกตามสถานะเพศ โดยรวม แตกต่างกัน                        อย่างมีนัยสำคัญทางสถิติที่ระดับ .05 เมื่อจำแนกเป็นรายด้าน ทั้ง4 ด้าน คือด้านงานป้องกันและปราบปราม ด้านงานสอบสวน ด้านงานสืบสวน และด้านงานจราจร แตกต่างกันอย่างมีนัยสำคัญทางสถิติที่ระดับ .05
				โดยประชาชนเพศชาย และเพศหญิง มีความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด แตกต่างกันอาจเป็นได้ว่า ในการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด นั้นโดยส่วนใหญ่บทบาทการได้เข้ามาประสานงานกับสถานีตำรวจภูธรเมยวดี การรับรู้ข้อมูลข่าวสารของประชาชนเพศชายจะมีความจำเป็นในการประสานงาน การรับรู้ความเคลื่อนไหว การปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด มากว่าเพศหญิง อาทิเช่น โครงการตำรวจอาสา การฝึกซ้อมป้องกันอุบัติเหตุ ในเทศบาลตำบลในพื้นที่ ที่ สถานีตำรวจภูธรเมยวดี จังหวัดร้อยเอ็ด การปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด ได้เข้าไปมีส่วนร่วมในการจัดกิจกรรม ส่วนใหญ่เป็นเพศชาย มากถึง ร้อยละ 90 การเข้าร่วมกับ สถานีตำรวจภูธรเมยวดี จังหวัดร้อยเอ็ด ในการเป็นผู้เข้าร่วมโครงการ ทำให้ได้มีความเข้าใจในการปฏิบัตองานเป็นอย่างดี จึงมีความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด มากกว่าเพศหญิง
				ผลการวิจัยสอดคล้องกับงานวิจัย ไมตรี เศษโถ (2550) ได้วิจัยเรื่อง ความคิดเห็นของประชาชนต่อการปฏิบัติงานของตำรวจสายตรวจในเขตเทศบาลตำบลสุวรรณภูมิ ตำบลสุวรรณภูมิ จังหวัดร้อยเอ็ด ผลการวิจัย พบว่า เพศต่างกัน มีความคิดเห็นของประชาชนต่อการปฏิบัติงานของตำรวจสายตรวจในเขตเทศบาลตำบลสุวรรณภูมิ ตำบลสุวรรณภูมิ จังหวัดร้อยเอ็ด แตกต่างกัน
		5.2.3	ประชาชนที่มีเขตเทศบาลตำบลที่อยู่อาศัย ต่างกัน มีความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด จำแนกตาม เขตเทศบาลตำบลที่อยู่อาศัย จำแนกตาม เขตเทศบาลตำบลที่อยู่อาศัย คือ เทศบาลตำบลเมยวดี เทศบาลตำบลชุมพร เทศบาลตำบลบุ่งเลิศ และ เทศบาลตำบลชมสะอาด แตกต่างกันอย่างมีนัยสำคัญทางสถิติที่ระดับ .05 จำนวน 6 คู่ คือ เทศบาลตำบลเมยวดี เทศบาลตำบลชุมพร เทศบาลตำบลบุ่งเลิศ และเทศบาลตำบลชมสะอาด โดยที่เทศบาลตำบลเมยวดี มีความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด น้อยกว่า เทศบาลตำบลชุมพร เทศบาลตำบลบุ่งเลิศ และเทศบาลตำบลชมสะอาด 
				เทศบาลตำบลชุมพร เทศบาลตำบลบุ่งเลิศ และเทศบาลตำบลชมสะอาด โดยที่เทศบาลตำบลชุมพร มีความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด น้อยกว่า เทศบาลตำบลบุ่งเลิศ และเทศบาลตำบลชมสะอาด 
				เทศบาลตำบลบุ่งเลิศ และเทศบาลตำบลชมสะอาด เทศบาลตำบลบุ่งเลิศ และเทศบาลตำบลชมสะอาด โดยที่เทศบาลำตำบลบุ่งเลิศ มีความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด น้อยกว่า เทศบาลตำบลชมสะอาด
	 			ซึ่งสอดคล้องกับสมมติฐานที่ตั้งไว้ อาจเป็นได้ว่า ในการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด นั้นเป็นเขตรับผิดชอบที่ต้องมีความรับผิดชอบพื้นที่ทั้งอำเภอในสถานีตำรวจภูธรเมยวดี จังหวัดร้อยเอ็ด เพียงแห่งเดียว ซึ่งมีลักษณะภูมิประเทศที่มีความหลากหลาย เป็นพื้นที่ภูเขา จึงทำให้ประชาชนในแต่ละเทศบาลตำบลที่อยู่อาศัย ได้รับบริการในการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด ที่แตกต่างต่างกันในการเข้าถึง แตกต่างกันโดยมีความใกล้ ไกล ในการประสานงาน
				ผลการวิจัยสอดคล้องกับงานวิจัย วิบูลย์ วงศ์ก้อม (2535) ได้ศึกษาวิจัยเรื่อง ความพึงพอใจของประชาชนในเขตเทศบาลเมืองมหาสารคามต่อการป้องกันและปราบปรามอาชญากรรมของตำรวจ ผลการศึกษาวิจัยพบว่า ประชาชนที่มีเขตที่อยู่อาศัยต่างกันมีระดับความพึงพอใจ ของประชานต่อการป้องกันและปราบปรามอาชญากรรมของตำรวจแตกต่างกันในด้านความพึงพอใจต่อความเป็นธรรมในการปฏิบัติงาน โดยประชาชนที่อาศัยอยู่ในชุมชนชานเมือง มีระดับความพึงพอใจสูงกว่าประชาชนที่อาศัยอยู่ในเขตชุมชนแอดัด และประชาชนที่อาศัยอยู่ชุมชนหนาแน่นส่วนความพึงพอใจต่อด้านอื่น ๆ อีก 4 ด้าน คือ ความรวดเร็วในการปฏิบัติงาน ความเสมอภาคในการปฏิบัติงาน และสร้างความร่วมมือจากชุมนประชาชนที่อาศัยต่างกัน มีระดับความพึงพอใจไม่แตกต่างกัน

5.3	ข้อเสนอแนะ
	
	ข้อค้นพบที่ได้จากการวิจัยพบว่า ความคิดเห็นของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด มี บางประเด็นที่มีปัญหาอยู่ ซึ่งเป็นประเด็นที่ควรนำมาปรับปรุงเพื่อพัฒนาการการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด                        ให้มีประสิทธิภาพเพิ่ม มากขึ้น มีข้อเสนอแนะดังนี้

		5.3.1	ข้อเสนอแนะเชิงปฏิบัติ 
				5.3.1.1	เจ้าหน้าที่ตำรวจควรมีมาตรการในการป้องกันอาชญากรรมให้ทันการก่อเหตุในปัจจุบันมากขึ้น
				5.3.1.2	ควรสร้างความร่วมมือกับประชาชนในการปฏิบัติงานของตำรวจ
5.3.1.3 	พัฒนาการทำงานให้เจ้าหน้าที่ตำรวจทำให้ประชาชนเกิดความรู้สึกอบอุ่น ปลอดภัยในชีวิต
5.3.1.4 	ควรพัฒนาการปฏิบัติงานอย่างมีประสิทธิภาพ
5.3.1.5 	ควรให้เจ้าหน้าที่ตำรวจมีการตรวจตรารักษาความสงบเรียบร้อย
ของประชาชน ครอบคลุมทุกพื้นที่รับผิดชอบ
5.3.1.6 	เจ้าหน้าที่ตำรวจควรสร้างความเชื่อมั่นในความยุติธรรมให้กับคู่กรณี
ทุกฝ่าย
5.3.1.7 	ควรพัฒนาการควบคุม กำกับดูแลการจัดระบบจราจรให้เกิดความคล่องตัว 
5.3.1.8 	ควรมีการจัด ควบคุมจราจรในเขตพื้นที่ดำเนินการให้ผู้ใช้พาหนะปฏิบัติตามกฎหมาย ระเบียบ คำสั่ง ข้อบังคับ เกี่ยวกับการจราจรอย่างเคร่งคัด
		5.3.2	ข้อเสนอแนะในการทำวิจัยครั้งต่อไป
5.3.2.1 	ควรมีการศึกษาวิจัยเกี่ยวกับ ปัจจัยที่มีต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด
5.3.2.2 	ควรมีการศึกษาวิจัยเกี่ยวกับรูปแบบการพัฒนาของประชาชนต่อการปฏิบัติงานของตำรวจ สถานีตำรวจภูธรเมยวดี จังหวัดร้อยเอ็ด